RÚZS és Más | ÍRJUK ÁT A SZABÁLYOKAT! ÚJ MEGOLDÁSOK, MERÉSZ SMINKEK ÍRJUK ÁT A SZABÁLYOKAT! ÚJ MEGOLDÁSOK, MERÉSZ SMINKEK
Az évek során megszoktuk, hogy minden dekorkozmetikumnak megvan a maga rendeltetésszerű használata. Mi van akkor, ha szakítunk ezekkel a szabályokkal? Az AVON-tól ezúttal három izgalmas szemsmink elkészítéséhez kapunk tippeket, amelyek amellett hogy előcsalogatják kreatív énünket hozzásegítenek kedvenc sminktermékeink újszerű használatának felfedezéséhez is.
Ki mondta, hogy csak az arcunkon viselhetjük kedvenc pirosítónkat? Írjuk át a szabályokat! Az arcpirosítónkat egy satírozó ecset segítségével vigyük fel a szemhéjunk egészére és az alsó szempillák tövébe. Ügyeljünk arra, hogy a szín széleit alaposan elsatírozzuk, hogy még véletlenül se maradjanak élesek a határvonalak. Fekete szemhéjtussal rajzoljunk apró pontokat a szemhéjunk közepére és az alsó szempillák középső részére. Ha bátrabbak vagyunk, akár a szemöldökünkig, sőt akár afelé is felvihetjük, ezzel igazán vad külsőt kölcsönözhetünk magunknak. Tekintetünket koronázzuk meg a szempillaspirállal, hogy pilláink dúsak és hosszúak legyenek, ezáltal még kontrasztosabbá válik a szemsminkünk.
Kezdjük el megrajzolni a tusvonalat egy zöldes árnyalatú, gél állagú szemceruza segítségével, de egyelőre csak a tusvonal keretét rajzoljuk meg, ne színezzük be azt. Majd válasszunk egy csillámos, világosabb zöld árnyalatú szemkontúrceruzát, amivel töltsük ki a tusvonal üres részét. Ezzel azonnal izgalmasabbá és karakteresebbé tehetjük a szemsminkünket. Ezután vessünk be egy ezüstszínű szemceruzát, amitől még különlegesebbé válik a szemsmink! Húzzunk egy rövid, de határozott vonalat a szemhéjránc mentén, illetve emeljük ki ugyanezzel a színnel az alsó szempillánk tövét. Végezetül tegyük tekintetünket még kifejezőbbé, használjunk dúsító szempillaspirált és formázzuk pilláinkat.